Γνωμοδότηση της Ευρωπαϊκής Επιτροπής των Περιφερειών με θέμα «Δρόμοι προς τη σχολική επιτυχία»

(2022/C 498/10)

Εισηγήτρια: Inga BĒRZIŅA (LV/Renew E.), δημοτική σύμβουλος Kuldīga Έγγραφο αναφοράς: Πρόταση σύστασης του Συμβουλίου σχετικά με δρόμους προς τη σχολική επιτυχία COM(2022) 316 final

I. ΣΥΝΙΣΤΩΜΕΝΕΣ ΤΡΟΠΟΛΟΓΙΕΣ

Πρόταση ΣΥΣΤΑΣΗΣ ΤΟΥ ΣΥΜΒΟΥΛΙΟΥ σχετικά με δρόμους προς τη σχολική επιτυχία

COM(2022) 316

Τροπολογία 1

Αιτιολογική σκέψη 2

Κείμενο που προτείνει η Ευρωπαϊκή Επιτροπή Τροπολογία της ΕτΠ (2) Στις 30 Σεπτεμβρίου 2020 η Ευρωπαϊκή Επιτροπή εξέδωσε ανακοίνωση σχετικά με την υλοποίηση του Ευρωπαϊκού Χώρου Εκπαίδευσης έως το 2025, περιλαμβάνοντας τη συμμετοχικότητα ως μία από τις έξι διαστάσεις του (1). Στις 18 Φεβρουαρίου 2021 το Συμβούλιο εξέδωσε το ψήφισμα του Συμβουλίου περί στρατηγικού πλαισίου για την ευρωπαϊκή συνεργασία στον τομέα της εκπαίδευσης και της κατάρτισης με στόχο τον Ευρωπαϊκό Χώρο Εκπαίδευσης και πέραν αυτού (2021-2030) (2). (2) Στις 30 Σεπτεμβρίου 2020 η Ευρωπαϊκή Επιτροπή εξέδωσε ανακοίνωση σχετικά με την υλοποίηση του Ευρωπαϊκού Χώρου Εκπαίδευσης έως το 2025, περιλαμβάνοντας τη συμμετοχικότητα ως μία από τις έξι διαστάσεις του (1). Στις 18 Φεβρουαρίου 2021 το Συμβούλιο εξέδωσε το ψήφισμα του Συμβουλίου περί στρατηγικού πλαισίου για την ευρωπαϊκή συνεργασία στον τομέα της εκπαίδευσης και της κατάρτισης με στόχο τον Ευρωπαϊκό Χώρο Εκπαίδευσης και πέραν αυτού (2021-2030) (2). Στις 19 Μαρτίου 2021, η Ευρωπαϊκή Επιτροπή των Περιφερειών ενέκρινε γνωμοδότηση με θέμα «Υλοποίηση του Ευρωπαϊκού Χώρου Εκπαίδευσης έως το 2025» (3) .

Αιτιολογία

Προτείνεται να προστεθεί αναφορά στη γνωμοδότηση της ΕτΠ σχετικά με την ανακοίνωση της Ευρωπαϊκής Επιτροπής για την υλοποίηση του Ευρωπαϊκού Χώρου Εκπαίδευσης έως το 2025.

Τροπολογία 2

Αιτιολογική σκέψη 5

(Νέα αιτιολογική σκέψη)

Κείμενο που προτείνει η Ευρωπαϊκή Επιτροπή Τροπολογία της ΕτΠ Στην τελική έκθεση της διάσκεψης για το μέλλον της Ευρώπης η ΕΕ καλείται επίσης να διασφαλίσει ότι όλοι οι πολίτες της μπορούν να επωφεληθούν από την ψηφιοποίηση, προς τούτο δε πρέπει να υπάρξει μέριμνα ώστε αυτοί να διαθέτουν τις απαραίτητες ψηφιακές δεξιότητες και ευκαιρίες (1) . Η Ευρωπαϊκή Επιτροπή προτίθεται να υποβάλει προτάσεις για μια σύσταση σχετικά με τη βελτίωση της ανάπτυξης ψηφιακών δεξιοτήτων στην εκπαίδευση και την κατάρτιση και για ένα ευρωπαϊκό πιστοποιητικό ψηφιακών δεξιοτήτων (2) .

Αιτιολογία

Θα πρέπει να τονιστεί η σημασία της αξιοποίησης των οφελών της ψηφιοποίησης, μέσω της διασφάλισης ότι όλοι οι πολίτες ενδυναμώνονται με τις απαραίτητες ψηφιακές δεξιότητες και ευκαιρίες.

Τροπολογία 3

Αιτιολογική σκέψη 25

Κείμενο που προτείνει η Ευρωπαϊκή Επιτροπή Τροπολογία της ΕτΠ (25) Ο στόχος για μείωση των χαμηλών επιδόσεων και της πρόωρης εγκατάλειψης της εκπαίδευσης και της κατάρτισης, καθώς και για προώθηση της σχολικής επιτυχίας πρέπει να αντιμετωπιστεί με συστηματικό τρόπο μέσω της εκπαίδευσης και της κατάρτισης σε ολόκληρη την ΕΕ. Σε επίπεδο συστήματος, απαιτείται συνοχή των μέτρων πολιτικής, συντονισμός με άλλους συναφείς τομείς πολιτικής (όπως υγεία, κοινωνικές υπηρεσίες, απασχόληση, στέγαση, δικαιοσύνη, μετανάστευση και ένταξη) και αποτελεσματική συνεργασία μεταξύ των διαφόρων φορέων σε όλα τα επίπεδα (εθνικό, περιφερειακό, τοπικό, σχολικό) για τη συντονισμένη στήριξη των παιδιών, των νέων και των οικογενειών τους. Παράλληλα, σε σχολικό επίπεδο, θα πρέπει να προωθηθούν ολιστικές σχολικές προσεγγίσεις, που ενσωματώνουν όλους τους τομείς δραστηριότητας (διδασκαλία και μάθηση· σχεδιασμός και διακυβέρνηση κ.λπ.) και εξασφαλίζουν τη συμμετοχή όλων των βασικών παραγόντων: εκπαιδευομένων, διευθυντών σχολείων, διδακτικού και μη διδακτικού προσωπικού, γονέων και οικογενειών, τοπικών και ευρύτερων κοινοτήτων (1). (25) Ο στόχος για μείωση των χαμηλών επιδόσεων και της πρόωρης εγκατάλειψης της εκπαίδευσης και της κατάρτισης, καθώς και για προώθηση της σχολικής επιτυχίας πρέπει να αντιμετωπιστεί με συστηματικό τρόπο μέσω της εκπαίδευσης και της κατάρτισης σε ολόκληρη την ΕΕ. Σε επίπεδο συστήματος, απαιτείται συνοχή των μέτρων πολιτικής, συντονισμός με άλλους συναφείς τομείς πολιτικής (όπως υγεία, κοινωνικές υπηρεσίες, απασχόληση, στέγαση, δικαιοσύνη, μετανάστευση και ένταξη) και αποτελεσματική συνεργασία μεταξύ των διαφόρων φορέων σε όλα τα επίπεδα ( σε ευρωπαϊκό, εθνικό, περιφερειακό και τοπικό, καθώς και σε σχολικό επίπεδο) για τη συντονισμένη στήριξη των παιδιών, των νέων και των οικογενειών τους , σύμφωνα με τις αρχές της πολυεπίπεδης διακυβέρνησης . Παράλληλα, σε σχολικό επίπεδο, θα πρέπει να προωθηθούν ολιστικές σχολικές προσεγγίσεις, που ενσωματώνουν όλους τους τομείς δραστηριότητας (διδασκαλία και μάθηση· σχεδιασμός και διακυβέρνηση κ.λπ.) και εξασφαλίζουν τη συμμετοχή όλων των βασικών παραγόντων: εκπαιδευομένων, διευθυντών σχολείων, διδακτικού και μη διδακτικού προσωπικού, γονέων και οικογενειών, τοπικών και ευρύτερων κοινοτήτων (1).

Αιτιολογία

Η εκπαίδευση και η κατάρτιση θα βελτιώνονταν εάν εφαρμόζονταν οι αρχές και οι πρακτικές της πολυεπίπεδης διακυβέρνησης, όπως περιγράφονται στο ψήφισμα της ΕτΠ με θέμα «Χάρτης για την πολυεπίπεδη διακυβέρνηση στην Ευρώπη» (1).

Τροπολογία 4

Σημείο 1

Κείμενο που προτείνει η Ευρωπαϊκή Επιτροπή Τροπολογία της ΕτΠ 1. Να αναπτύξουν ή να ενισχύσουν περαιτέρω έως το 2025 μια ενοποιημένη και ολοκληρωμένη στρατηγική για τη σχολική επιτυχία, στο κατάλληλο επίπεδο, σύμφωνα με τη δομή του οικείου συστήματος εκπαίδευσης και κατάρτισης, με σκοπό την αποσύνδεση των εκπαιδευτικών αποτελεσμάτων από την κοινωνικοοικονομική κατάσταση, την προώθηση της ένταξης στην εκπαίδευση (μεταξύ άλλων, μέσω της αντιμετώπισης του διαχωρισμού στην εκπαίδευση) και την περαιτέρω μείωση της πρόωρης εγκατάλειψης της εκπαίδευσης και της κατάρτισης και των χαμηλών επιδόσεων σε βασικές δεξιότητες, όπως προτείνεται στο πλαίσιο πολιτικής του παραρτήματος. Θα πρέπει να δοθεί ιδιαίτερη προσοχή στην ευημερία στο σχολείο ως βασική συνιστώσα της σχολικής επιτυχίας. Η εν λόγω στρατηγική θα πρέπει να περιλαμβάνει μέτρα πρόληψης, παρέμβασης και αντιστάθμισης (συμπεριλαμβανομένων μέτρων που προσφέρονται στο πλαίσιο των εγγυήσεων για τη νεολαία), να βασίζεται σε αποδεικτικά στοιχεία και να συνδυάζει καθολικά μέτρα με στοχευμένες και/ή εξατομικευμένες διατάξεις για εκπαιδευομένους που χρειάζονται πρόσθετη προσοχή και στήριξη σε περιβάλλοντα χωρίς αποκλεισμούς (όπως εκπαιδευόμενοι που προέρχονται από κοινωνικοοικονομικά μειονεκτικά περιβάλλοντα, από οικογένειες μεταναστών —συμπεριλαμβανομένων των προσφύγων— ή Ρομά, εκπαιδευόμενοι με ορατές και μη ορατές αναπηρίες, άτομα με ειδικές εκπαιδευτικές ανάγκες ή προβλήματα ψυχικής υγείας). Η εν λόγω στρατηγική θα πρέπει επίσης να βασίζεται σε δομημένη συνεργασία μεταξύ φορέων που εκπροσωπούν διαφόρους τομείς πολιτικής, επίπεδα διακυβέρνησης και εκπαιδευτικές βαθμίδες, να επωφελείται από επαρκή χρηματοδότηση και να συνοδεύεται από σαφές σχέδιο εφαρμογής και αξιολόγησης. 1. Να αναπτύξουν ή να ενισχύσουν περαιτέρω έως το 2025 μια ενοποιημένη και ολοκληρωμένη στρατηγική για τη σχολική επιτυχία, στο κατάλληλο επίπεδο, σύμφωνα με τη δομή του οικείου συστήματος εκπαίδευσης και κατάρτισης και λαμβάνοντας υπόψη τα αντίστοιχα αποκεντρωμένα συστήματα , με σκοπό την αποσύνδεση των εκπαιδευτικών αποτελεσμάτων από την κοινωνικοοικονομική κατάσταση, την προώθηση της ένταξης στην εκπαίδευση (μεταξύ άλλων, μέσω της αντιμετώπισης του διαχωρισμού στην εκπαίδευση) και την περαιτέρω μείωση της πρόωρης εγκατάλειψης της εκπαίδευσης και της κατάρτισης και των χαμηλών επιδόσεων σε βασικές δεξιότητες, όπως προτείνεται στο πλαίσιο πολιτικής του παραρτήματος. Θα πρέπει να δοθεί ιδιαίτερη προσοχή στην ευημερία και τις περιβαλλοντικές και υγειονομικές συνθήκες στο σχολείο και γύρω από αυτό, ως βασική συνιστώσα της σχολικής επιτυχίας. Η εν λόγω στρατηγική θα πρέπει να περιλαμβάνει μέτρα σχεδιασμού, πρόληψης, παρέμβασης και αντιστάθμισης (συμπεριλαμβανομένων μέτρων που προσφέρονται στο πλαίσιο των εγγυήσεων για τη νεολαία), να βασίζεται σε αποδεικτικά στοιχεία και να συνδυάζει καθολικά μέτρα με στοχευμένες και/ή εξατομικευμένες διατάξεις για εκπαιδευομένους που χρειάζονται πρόσθετη προσοχή και στήριξη σε περιβάλλοντα χωρίς αποκλεισμούς (όπως εκπαιδευόμενοι που προέρχονται από κοινωνικοοικονομικά μειονεκτικά περιβάλλοντα, από οικογένειες μεταναστών —συμπεριλαμβανομένων των προσφύγων— ή Ρομά, εκπαιδευόμενοι με ορατές και μη ορατές αναπηρίες, άτομα με ειδικές εκπαιδευτικές ανάγκες ή προβλήματα ψυχικής υγείας). Η εν λόγω στρατηγική θα πρέπει επίσης να βασίζεται σε δομημένη συνεργασία μεταξύ φορέων που εκπροσωπούν διαφόρους τομείς πολιτικής, επίπεδα διακυβέρνησης και εκπαιδευτικές βαθμίδες, να επωφελείται από επαρκή χρηματοδότηση και να συνοδεύεται από σαφές σχέδιο εφαρμογής , αξιολόγησης και παρακολούθησης .

Αιτιολογία

Ο ρόλος των τοπικών και των περιφερειακών αρχών στην υλοποίηση του οράματος του Ευρωπαϊκού Χώρου Εκπαίδευσης είναι πολύ σημαντικός λόγω της άμεσης και οργανικής σύνδεσής τους με τις κοινότητες όπου πρέπει να υλοποιηθούν οι εκπαιδευτικές πολιτικές που καθορίζονται σε ευρωπαϊκό επίπεδο και στις οποίες αυτές οι πολιτικές έχουν, στη συνέχεια, άμεσο αντίκτυπο (2).

Τροπολογία 5

Σημείο 3

Κείμενο που προτείνει η Ευρωπαϊκή Επιτροπή Τροπολογία της ΕτΠ 3. Στο πλαίσιο μιας ενοποιημένης και ολοκληρωμένης στρατηγικής, να συνδυάζουν μέτρα πρόληψης, παρέμβασης και αντιστάθμισης, όπως αυτά που ορίζονται στο πλαίσιο πολιτικής του παραρτήματος με σκοπό τη στήριξη: 3. Στο πλαίσιο μιας ενοποιημένης , χωρίς αποκλεισμούς και ολοκληρωμένης στρατηγικής, να συνδυάζουν μέτρα πρόληψης, παρέμβασης και αντιστάθμισης, όπως αυτά που ορίζονται στο πλαίσιο πολιτικής του παραρτήματος με σκοπό τη στήριξη:

Αιτιολογία

Αυτονόητη

Τροπολογία 6

Σημείο 3.3

Κείμενο που προτείνει η Ευρωπαϊκή Επιτροπή Τροπολογία της ΕτΠ 3.3. των σχολείων με την ανάπτυξη «ολιστικής σχολικής προσέγγισης» για τη σχολική επιτυχία, στην οποία όλα τα μέλη της σχολικής κοινότητας (διευθυντές σχολείων, εκπαιδευτικοί, εκπαιδευτές και λοιπό εκπαιδευτικό προσωπικό, εκπαιδευόμενοι, γονείς και οικογένειες και η τοπική κοινότητα), καθώς και εξωτερικά ενδιαφερόμενα μέρη, συμμετέχουν ενεργά και με συνεργατικό τρόπο για την προώθηση της εκπαιδευτικής επιτυχίας για όλους τους εκπαιδευομένους. 3.3. των σχολείων με την ανάπτυξη «ολιστικής σχολικής προσέγγισης» για τη σχολική επιτυχία, στην οποία όλα τα μέλη της σχολικής κοινότητας (διευθυντές σχολείων, εκπαιδευτικοί, εκπαιδευτές και λοιπό εκπαιδευτικό προσωπικό, εκπαιδευόμενοι, γονείς και οικογένειες και η τοπική κοινότητα , συμπεριλαμβανομένων των τοπικών και των περιφερειακών αρχών ), καθώς και εξωτερικά ενδιαφερόμενα μέρη, συμμετέχουν ενεργά και με συνεργατικό τρόπο για την προώθηση της εκπαιδευτικής επιτυχίας για όλους τους εκπαιδευομένους.

Αιτιολογία

Οι τοπικές και οι περιφερειακές αρχές είναι αρμόδιες για τα σχολεία και προωθούν την ανάπτυξη «ολιστικών σχολικών προσεγγίσεων», μεταξύ άλλων με την εφαρμογή της προσέγγισης τετραπλής έλικας, ενός συνεργατικού μοντέλου που δίνει ιδιαίτερη έμφαση στους ανθρώπους και τις ανάγκες τους, παράλληλα με τους ενδιαφερόμενους φορείς του δημόσιου και του ιδιωτικού τομέα και την επιστημονική κοινότητα.

Τροπολογία 7

Σημείο 4

Κείμενο που προτείνει η Ευρωπαϊκή Επιτροπή Τροπολογία της ΕτΠ 4. Να βελτιστοποιήσουν τη χρήση των εθνικών και ενωσιακών πόρων για επενδύσεις σε υποδομές, κατάρτιση, εργαλεία και πόρους για την ενίσχυση της ένταξης, της ισότητας και της ευημερίας στην εκπαίδευση, συμπεριλαμβανομένων των κονδυλίων και της εμπειρογνωσίας της ΕΕ για μεταρρυθμίσεις και επενδύσεις σε υποδομές, εργαλεία, παιδαγωγικές μεθόδους και για τη δημιουργία υγιών περιβαλλόντων μάθησης, και ειδικότερα του Erasmus+, του Μηχανισμού Ανάκαμψης και Ανθεκτικότητας, του Ευρωπαϊκού Κοινωνικού Ταμείου+, του Ευρωπαϊκού Ταμείου Περιφερειακής Ανάπτυξης, του προγράμματος «Ψηφιακή Ευρώπη», του προγράμματος-πλαισίου «Ορίζων Ευρώπη», του Μέσου Τεχνικής Υποστήριξης, του Ταμείου Ασύλου, Μετανάστευσης και Ένταξης κ.λπ., και να διασφαλίσουν ότι η χρήση των κονδυλίων εναρμονίζεται με τη συνολική στρατηγική. 4. Να βελτιστοποιήσουν τη χρήση των τοπικών, περιφερειακών, εθνικών και ενωσιακών πόρων για επενδύσεις σε υποδομές, κατάρτιση, εργαλεία και πόρους για την ενίσχυση της ένταξης, της ισότητας και της ευημερίας στην εκπαίδευση, συμπεριλαμβανομένων των κονδυλίων και της εμπειρογνωσίας της ΕΕ για μεταρρυθμίσεις και επενδύσεις σε υποδομές, εργαλεία, παιδαγωγικές μεθόδους και για τη δημιουργία υγιών περιβαλλόντων μάθησης, και ειδικότερα του Erasmus+, του Μηχανισμού Ανάκαμψης και Ανθεκτικότητας, του Ευρωπαϊκού Κοινωνικού Ταμείου+, του Ευρωπαϊκού Ταμείου Περιφερειακής Ανάπτυξης, του προγράμματος «Ψηφιακή Ευρώπη», του προγράμματος-πλαισίου «Ορίζων Ευρώπη», του Μέσου Τεχνικής Υποστήριξης, του Ταμείου Ασύλου, Μετανάστευσης και Ένταξης κ.λπ., και να διασφαλίσουν ότι η χρήση των κονδυλίων εναρμονίζεται με τη συνολική στρατηγική.

Αιτιολογία

Προτείνεται η συμμετοχή του τοπικού και του περιφερειακού επιπέδου επίσης.

II. ΣΥΣΤΑΣΕΙΣ ΠΟΛΙΤΙΚΗΣ

Η ΕΥΡΩΠΑΪΚΗ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ (ΕτΠ)

Ο ιδιαίτερος ρόλος των τοπικών και των περιφερειακών αρχών

1. πιστεύει ότι τα συστήματα εκπαίδευσης και κατάρτισης που είναι υψηλής ποιότητας, χωρίς αποκλεισμούς και εξίσου προσβάσιμα σε όλους, ανεξάρτητα από τα προσωπικά χαρακτηριστικά και την οικογενειακή, πολιτιστική και κοινωνικοοικονομική κατάσταση των εκπαιδευομένων, όχι μόνο δημιουργούν δρόμους προς τη σχολική επιτυχία, αλλά χαράσσουν και την κοινή μας πορεία προς την κοινωνική συνοχή και προς μια πιο βιώσιμη οικονομία στην Ευρωπαϊκή Ένωση·

2. εκτιμά ιδιαίτερα τη «συνολική σχολική προσέγγιση» που ενθαρρύνει η Ευρωπαϊκή Επιτροπή και συμπεριλαμβάνει τις τοπικές και τις περιφερειακές αρχές, η οποία αποτελεί σημαντική προϋπόθεση για τη μεταρρύθμιση της πολιτικής για την εκπαίδευση και την κατάρτιση και για την επίτευξη βασικών στόχων της ευρωπαϊκής συνεργασίας στον τομέα της εκπαίδευσης και της κατάρτισης, όπως η μείωση του ποσοστού των ατόμων με χαμηλές επιδόσεις στις βασικές δεξιότητες και η αντιμετώπιση της πρόωρης εγκατάλειψης της εκπαίδευσης και της κατάρτισης·

3. επισημαίνει ότι τα μέτρα κατά της πρόωρης εγκατάλειψης του σχολείου ( 3 ) υλοποιούνται συχνά σε τοπικό και σε περιφερειακό επίπεδο, γεγονός που καθιστά δυνατή την αντιμετώπιση συναφών ζητημάτων·

4. θεωρεί σημαντική την προώθηση της ευημερίας των μαθητών και του προσωπικού των σχολείων στον τόπο διδασκαλίας, μέσω της μείωσης του εκπαιδευτικού χάσματος μεταξύ απομακρυσμένων, αγροτικών και αστικών περιοχών, καθώς και μέσω της άμβλυνσης των διαφορών μεταξύ των εκπαιδευτικών ιδρυμάτων. Ο στόχος αυτός μπορεί να επιτευχθεί μόνο μέσω επαρκούς χρηματοδότησης για την προώθηση της κοινωνικής και εδαφικής συνοχής και της δυνατότητας λήψης αποφάσεων βάσει δεδομένων· σε κάθε περίπτωση δε, μόνο με βάση μια προσέγγιση ευρεία, και όχι αποκλειστικά οικονομική, είναι δυνατό να βελτιωθεί η ποιότητα του αποκεντρωμένου εκπαιδευτικού συστήματος·

5. τονίζει τη σημασία της συλλογής και της ανάλυσης δεδομένων σε τοπικό, περιφερειακό και εθνικό επίπεδο. Η μελέτη αυτών των δεδομένων θα μπορούσε να αποκαλύψει κοινές τάσεις σχετικά με την πρόωρη εγκατάλειψη του σχολείου και να οδηγήσει στην πρόταση λύσεων κατάλληλων για την αντιμετώπιση των προκλήσεων με βάση μια τοποκεντρική προσέγγιση. Για παράδειγμα, στη Λετονία, αναπτύχθηκε ένα εθνικό διαδραστικό εργαλείο για τη συλλογή πληροφοριών σχετικά με τους μαθητές από τη στιγμή που ο εκπαιδευτικός εντοπίζει τον κίνδυνο πρόωρης εγκατάλειψης του σχολείου. Με τον τρόπο αυτό μπορεί να δημιουργηθεί σε τοπικό και σε περιφερειακό επίπεδο μια ευρεία στατιστική βάση σχετικά με τα αίτια και τις τάσεις όσον αφορά την πρόωρη εγκατάλειψη του σχολείου·

6. ζητεί την ευρύτερη χρήση των τοπικών και των περιφερειακών βέλτιστων πρακτικών για την οικοδόμηση ενός ισχυρού οικοσυστήματος ψηφιακής εκπαίδευσης και για την προώθηση ενός βιώσιμου ψηφιακού μετασχηματισμού. Αυτό θα συμβάλλει στην υψηλής ποιότητας και χωρίς αποκλεισμούς γενική εκπαίδευση, ενισχύοντας παράλληλα την ψηφιακή συνοχή προκειμένου να μειωθούν οι περιφερειακές ανισότητες. Για παράδειγμα, η γαλλική περιφέρεια Île-de-France έχει αναπτύξει την πλατφόρμα δωρεάν εκμάθησης γλωσσών QIOZ για να προσαρμοστεί στις συνθήκες που δημιούργησε η πανδημία COVID-19·

Αντίκτυπος των κρίσεων στα εκπαιδευτικά συστήματα

7. επισημαίνει ότι ο αριθμός των νέων που εγκαταλείπουν το σχολείο μειώθηκε σταθερά κατά την τελευταία δεκαετία. Ωστόσο, υπάρχει φόβος ότι αυτή η θετική τάση θα αντιστραφεί από την πανδημία ( 4 ) . Αυτό αποδεικνύεται από τα πορίσματα σχετικά με την πρόοδο που σημειώθηκε κατά το σχολικό έτος 2021-2022 και τον συσχετισμό της με τα περιοριστικά μέτρα που επιβλήθηκαν λόγω της πανδημίας COVID-19. Για παράδειγμα, στις βελγικές περιφέρειες της Βαλονίας και των Βρυξελλών, ο αριθμός των ατόμων που εγκαταλείπουν πρόωρα το σχολείο αυξήθηκε κατά 28 %, ιδίως στις τάξεις 7 έως 12·

8. ζητεί να μην παραβλεφθεί ο αντίκτυπος της πανδημίας COVID-19 στην ψυχική και τη σωματική υγεία των μαθητών καθώς και στη συνολική ευημερία τους. Επιπλέον, θα πρέπει να δοθεί προσοχή στο γεγονός ότι, ως αποτέλεσμα αυτής της κρίσης, μειώθηκαν επίσης τα κίνητρα για μάθηση των ομάδων μαθητών που δεν αντιμετώπιζαν προηγουμένως κανέναν κίνδυνο πρόωρης εγκατάλειψης του σχολείου ενώ ταυτόχρονα επηρεάστηκαν δυσανάλογα οι μαθητές που προέρχονται από ευάλωτα και μειονεκτούντα περιβάλλοντα. ζητεί, ως εκ τούτου, καινοτόμες δραστηριότητες παροχής κινήτρων για τα παιδιά που μαθαίνουν με επιτυχία·

9. ζητεί εκπαίδευση χωρίς κοινωνικούς αποκλεισμούς και ψυχολογικά προσαρμοσμένη για όλα τα σε ηλικία σχολικής παιδιά από την Ουκρανία, τα οποία διαμένουν σε κράτη μέλη της ΕΕ λόγω του πολέμου στην Ουκρανία· ζητεί επίσης ειδικά σχεδιασμένα και καλά μελετημένα προγράμματα εκμάθησης γλωσσών (όπως αυτά που προσφέρονται στην περιφέρεια της Φλάνδρας στο Βέλγιο ( 5 ) ) για μαθητές που δεν ομιλούν τη γλώσσα του οικείου κράτους μέλους της ΕΕ, προκειμένου να προωθηθεί η ένταξή τους και να βελτιωθούν οι επιδόσεις τους·

Συμπεράσματα

10. συμφωνεί με το συμπέρασμα της ανεξάρτητης αξιολόγησης ( 6 ) της εφαρμογής της σύστασης του Συμβουλίου της 28ης Ιουνίου 2011 σχετικά με τις πολιτικές για τη μείωση της πρόωρης εγκατάλειψης του σχολείου ( 7 ) ότι η συνεργασία μεταξύ των διαφόρων επιπέδων διακυβέρνησης (ευρωπαϊκού, εθνικού, περιφερειακού, τοπικού) παραμένει περιορισμένη και κατακερματισμένη. Πρόκειται για έναν από τους τομείς στους οποίους απαιτούνται περαιτέρω προσπάθειες για την αντιμετώπιση του προβλήματος της πρόωρης εγκατάλειψης του σχολείου, ιδίως μέσω της συνεργασίας στο πλαίσιο του οικοσυστήματος καινοτομίας·

11. επισημαίνει ότι οι τοπικές και οι περιφερειακές αρχές διαδραματίζουν καίριο ρόλο στη δημιουργία και τον εκσυγχρονισμό των εκπαιδευτικών ιδρυμάτων, στην προώθηση ίσων ευκαιριών για όλους και στην οικοδόμηση ενός ασφαλούς, χωρίς αποκλεισμούς και αποτελεσματικού μαθησιακού περιβάλλοντος, δίνοντας επίσης προσοχή στην αύξηση του εκφοβισμού/του κυβερνοεκφοβισμού· τονίζει τη σημασία της μακροπρόθεσμης στήριξης από τα διαρθρωτικά ταμεία της ΕΕ για τοπικά έργα εκσυγχρονισμού του μαθησιακού περιβάλλοντος και για τη διασφάλιση της ποιοτικής συντήρησης των υφιστάμενων εκπαιδευτικών υποδομών, δεδομένων των επιπτώσεων που έχουν για τους εθνικούς και τοπικούς προϋπολογισμούς ο ρωσικός πόλεμος στην Ουκρανία, η ενεργειακή κρίση και η μεγάλη αύξηση του πληθωρισμού·

12. ζητεί να αντιμετωπιστούν οι μελλοντικές προκλήσεις μέσω μιας «ολιστικής σχολικής προσέγγισης». Ένα από τα ζητήματα είναι η ανανέωση των γενεών του διδακτικού προσωπικού και η δημιουργία ενός ευρέος προγράμματος κινήτρων για τους εκπαιδευτικούς και το προσωπικό των σχολείων, με παραδείγματα που ήδη υπάρχουν σε μεμονωμένες τοπικές και περιφερειακές αρχές, όπως υποτροφίες για φοιτητές που βρίσκονται στο τελευταίο έτος των σπουδών τους στον κλάδο της εκπαίδευσης, ιδίως για μελλοντικούς εκπαιδευτικούς στους τομείς των θετικών επιστημών, της τεχνολογίας, της μηχανικής και των μαθηματικών (STEM) ή σύμβουλοι επαγγελματικού προσανατολισμού (ψυχολόγοι, κοινωνικοί παιδαγωγοί κ.λπ.). Ταυτόχρονα, θα πρέπει να εξακολουθήσουν να προωθούνται προγράμματα κατάρτισης και αναβάθμισης των δεξιοτήτων των εκπαιδευτικών και, κατά περίπτωση, τα προγράμματα επανειδίκευσης.

Βρυξέλλες, 12 Οκτωβρίου 2022. Ο Πρόεδρος της Ευρωπαϊκής Επιτροπής των Περιφερειών Vasco ALVES CORDEIRO

(1) COM(2020) 625 final.

(2) EE C 66 της 26.2.2021, σ. 1.

(1) COM(2020) 625 final.

(2) ΕΕ C 66 της 26.2.2021, σ. 1.

(3) ΕΕ C 175 της 7.6.2021, σ. 6.

(1) διάσκεψη για το μέλλον της Ευρώπης, Έκθεση επί του τελικού αποτελέσματος, Μάιος 2022, πρόταση 32, σ. 74.

(2) COM(2022) 404 final.

(1) Βλέπε ορισμό στο συνοδευτικό έγγραφο εργασίας των υπηρεσιών της Επιτροπής.

(1) Βλέπε ορισμό στο συνοδευτικό έγγραφο εργασίας των υπηρεσιών της Επιτροπής.

(1) ΕΕ C 174 της 7.6.2014, σ. 1.

(2) Γνωμοδότηση της Ευρωπαϊκής Επιτροπής των Περιφερειών με θέμα «Υλοποίηση του Ευρωπαϊκού Χώρου Εκπαίδευσης έως το 2025» (ΕΕ C 175 της 7.5.2021, σ. 6).

(3) Ο δείκτης της ΕΕ για την πρόωρη εγκατάλειψη της εκπαίδευσης και κατάρτισης (ELET) μετρά το ποσοστό των ατόμων ηλικίας 18-24 ετών με ανώτατο μορφωτικό επίπεδο κατώτερης δευτεροβάθμιας εκπαίδευσης, τα οποία δεν παρακολουθούν πλέον προγράμματα τυπικής ή μη τυπικής εκπαίδευσης και κατάρτισης.

(4) Ευρωπαϊκή Επιτροπή, Γενική Διεύθυνση Εκπαίδευσης, Νεολαίας, Αθλητισμού και Πολιτισμού, Έκθεση παρακολούθησης της εκπαίδευσης και της κατάρτισης για το 2021: συνοπτική παρουσίαση, Υπηρεσία Εκδόσεων της Ευρωπαϊκής Ένωσης, 2021, https://data.europa.eu/doi/10.2766/480191.

(5) Onthaalonderwijs voor anderstalige kinderen (OKAN) [Εκπαίδευση υποδοχής για παιδιά που δεν ομιλούν τη μητρική γλώσσα].

(6) Ευρωπαϊκή Επιτροπή, Γενική Διεύθυνση Εκπαίδευσης, Νεολαίας, Αθλητισμού και Πολιτισμού (2019), Donlevy, V., Day, L., Andriescu, M., Downes, P., Assessment of the implementation of the 2011 Council recommendation on policies to reduce early school leaving [Αξιολόγηση της εφαρμογής της σύστασης του Συμβουλίου του 2011 σχετικά με πολιτικές για τη μείωση της πρόωρης εγκατάλειψης του σχολείου], τελική έκθεση, Υπηρεσία Εκδόσεων της Ευρωπαϊκής Ένωσης.

(7) ΕΕ C 191 της 1.7.2011, σ. 1.